text: كوكتيل الأفوكادو
text: #000003
text: الكوكتيل هاد كتير مغذي و طعم الأفوكادو فيه بيكون مميز كتير و أنا من أشد المعجبات و المشجعات إله.
  ممكن استبدال العسل بالسكر و لكن نكهة االعسل مع الأفوكادو كتير مميزة.
text: #000006
text: المقادير تكفي 6كؤووس متل الصورة:
text: #000007
text: عدد الحصص : 6 كوب
  عدد السعرات الحراريةفي الكوب في حال استخدام العسل : 250 كالوري
  عدد السعرات الحرارية في حال استخدام السكر :243 كالوري
  هذه المعلومات في حال التقيد بالمقادير المذكورة ومن دون القشطة
text: #000009
text: وصفات تانية ممكن تعجبك
text: #000010
text: هل الوصفة كتير شكلها مميز و طيب , صار دورت اكتر من مرة على افوكادو بس ما عم يكون متل ما بدي , شي مهتري على اد مو مستوي و شي ماكن كتير , ان شاء الله رح جربها كتير قريب
text: #000012
text: يا سلام بصراحة كتير طيب وأنا بعملو تقريبا بنفس طريقتك بس بضيف عليه شوية موز بس مو كتير
  أنا بستخدم عجينة المرزبان اللي بغلفو فيها الكيك وبخفقها مع الحليب ونص موزة والباقي متل ما قلتي
  وفعلا العسل مع الأفوكادو رائع
  أنا بموت عالأفوكادو وكل ما بنوي أترك للكوكتيل بلاقي حالي أكلتون كللون مع ملح وليمون ممممم بس ملاحظة انو لازم تكون الأفوكاداية كتير مستوية
text: #000014
text: بتعرفي منى ازا جبتي الأفوكاداية ماكنة أحسن ما تكون مستوية وبتستوي عندك بس بدك تنسيا شي 10 ايام أو أكتر
text: #000015
text: صحتين و الف هنا ايوش , بعد ما قرات ردك اشتهيت ااقرط الصورة على اد ما اشتهيت على الافوكادو :grin
text: #000016
text: انا اتربيت من هل القصة لان مرة جبت افوكادو و كان قاسي , و بعدها ما استوى مع اني تركته كتير و لما جربت افتحه طلع معي من جوى يابس كتير و كبيته لان ما بيتاكل .
text: #000017
text: :roll لهيك ما بقى جيب افوكادو الا اذا بعرف اني رح استخدمهم اليوم او بكرة و يكون متل ما بدي فورا
text: #000018
text: والله يا منى بصراحة الأفوكادو بحلب صعب تلاقي نوع منيح
  مرة ابن احماي جابو واجا قللي شوفي فتحتا طلع قلبا طبقة رقيقة سودا يعني اللحمية كتييير قليلة والعجوة كبيرة حرام
  أناكتير بحب والأفوكادو وجربتو بكل أنواعو ومن تجربتي شفت النوع الأملس أحسن من المجعد وبكون أخضر فاقع ولما بيستوي القشرة بتميل للسواد
  أحسن شي تاخديون من محلات الكوكتيل المعروفة
text: #000019
text: يسلمو ايديكي ميوس مممممممم كتير بحب الافوكادو مع الحليب انا بعمل نفس طريقتك تقريبا بس بضيف معها موزة
text: #000020
text: سلم دياتك ميس على هالكوكتيل غير شكل خصوصي بهل شوبات سبحان الله طريقتك متل طريقتي بس الفرق انا بالاخير بعد ما اطحن الفواكه بضيف اللوز وببرم الخلاط برمة صغيرة بيطلع مجروش بس مع الاسف ولادي ما بيحبوا اللوز :cry فبسكبلون وبرجع بحط اللوز الي والصراحة اكتر الشي عم بعمل هالكوكتيل مع الموز وكم حبة فريز مجلد يا سلام غير شكل
text: #000023
text: أنا ما بشرب الحليب هلأ صرت أشربه عن طريق الكابتشينو
  وهلأ الظاهر رح اشربه عن هالطريق
text: #000024
text: صح و هنا على قلب الكل و إن شاء الله يعجبكن إذا جربتوه.
  منوش ، بالنسبة للأفوكادو فأفضل نوع هو الكيني و بتكون قشرته ملساء و انتبهي عند اختيار الثمرة إنه يكون الجزء البني مكان التقاؤ التمرة بالغصن موجود لأنه مجرد ما ينقام يتسود الثمرة من الداخل قبل ما تستوي مظبوط.
  و إذا بدك إياه يستوي بسرعة حطيه مع كام تفاحة بكيس ورق و خليه برا البراد .
  أية ، فكرة حلوة استخدام المارزبان ، راح أجربها إن شاء الله المرة الجاية.
  هادينة ، صحتين و عوافي ، أنا كمان بضيف موز لباقي العيلة بعد ما اسكب كاستي لإني بحب طعمة الأفوكادو بدون ما يطغى عليها شي تاني
  أم نور ، الله يسلمك و صحة و عوافي يا رب .
text: #000025
text: سيمو ، أكيد راح تحبي الحليب بهالطريقة لإنه فعلا طعمته مميزة ، و شكرا ع المعلومات القيمة الخاصة بالسعرات الحرارية ، و على فكرة أنا باستعمل الحليب قليل الدسم بس نسيت أكتبها لما بعتت الوصفة لمنى و أكيد هيك راح تكون السعرات أقل 8)
text: #000026
text: يسلمو إيديك ميس
  فعلا هو من المشروبات المميزة كتير
  وبيختلف عن أي كوكتيل تاني
  وع فكرة بيعتبر وجبة غذائية متكاملة من شان هيك كتير امهات بيفطموا ولادهم على الأفوكادو المهروس هاد عدا عن فوائد الأفوكادو للبشرة والشعر وووو وصحتين وعافية ع قلب الجميع :zzz
text: #000029